[pic] | COMISIA COMUNITĂŢILOR EUROPENE |

Bruxelles, 6.5.2008

COM(2008) 240 final

2008/0091 (CNS)

Propunere de

REGULAMENT AL CONSILIULUI

de stabilire a unui plan multianual pentru stocurile de hering prezente în vestul Sco ț iei ș i pentru unită ț ile piscicole care exploatează aceste stocuri

(prezentată de Comisie)

EXPUNERE DE MOTIVE

1) CONTEXTUL PROPUNERII |

110 | Motivele și obiectivele propunerii Obiectivul prezentei propuneri este de a stabili un plan multianual pentru stocul de hering din vestul Scoției și unitățile piscicole care exploatează acest stoc, pentru a garanta că exploatarea stocului se realizează conform obiectivului de a asigura un randament mare și condiții economice, ecologice și sociale durabile. Conform opiniei științifice a Comitetului științific, tehnic și economic pentru pescuit (CSTEP), bazate pe avizul Consiliului Internațional pentru Explorarea Apelor Maritime (ICES), stocul poate fi gestionat într-un mod compatibil cu un randament ridicat și durabil prin stabilirea ratei anuale a mortalității prin pescuit la 0,25 atunci când dimensiunea stocului depășește 75 000 tone și la 0,2 atunci când stocul are mai puțin de 75 000 tone, dar mai mult de 50 000 tone. |

120 | Context general Cu ocazia reformei din 2002 a politicii comune în domeniul pescuitului, Comisia și Consiliul au convenit să pună în aplicare, în mod treptat, planuri multianuale și planuri de refacere a resurselor piscicole de interes comunitar. S-au întocmit planuri privind majoritatea stocurilor de cod din apele comunitare, două stocuri de merluciu, două stocuri de Nephrops și două stocuri de limbă-de-mare. De asemenea, s-a adoptat un plan privind stocurile de cambulă și limbă-de-mare din Marea Nordului. Tot în 2002, statele membre au semnat planul de punere în aplicare stabilit la Summit-ul mondial privind dezvoltarea durabilă (Johannesburg). Acest plan de punere în aplicare include un angajament de exploatare a resurselor piscicole în conformitate cu principiul randamentelor durabile maxime. Stocul de hering care prezintă cel mai mare interes pentru Comunitate este cel din Marea Nordului. Din 1997, acest stoc face obiectul unui acord multianual de gestionare convenit cu Norvegia. Rezultatele au fost în general satisfăcătoare și este necesar să se stabilească un plan multianual similar pentru exploatarea stocului de hering din vestul Scoției. Această intenție a fost aprobată prin declarația Consiliului din decembrie 2005, în care Comisia era invitată să prezinte o propunere privind un plan multianual de gestionare pentru stocul de hering din apele comunitare și internaționale ale zonelor Vb și VIb și din partea nordică a zonei VIa, adică zona din vestul Scoției. |

130 | Dispoziții în vigoare în domeniul propunerii Regulamentul (CE) nr. 2371/2002 al Consiliului din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului stabilește cadrul general pentru exploatarea durabilă a resurselor piscicole și identifică situațiile în care Consiliul adoptă planuri de gestionare și planuri de refacere a rezervelor. |

140 | Coerența cu celelalte politici și obiective ale Uniunii Obiectivul propunerii referitor la dezvoltarea durabilă este coerent cu politica de mediu a Comunității, în special cu elemente acestei politici care vizează protejarea habitatelor naturale și conservarea resurselor naturale. |

2) CONSULTAREA PăRȚILOR INTERESATE ȘI EVALUAREA IMPACTULUI |

211 | Consultarea părților interesate Metode de consultare, principalele sectoare vizate și profilul general al respondenților Propunerea are la bază mai multe consultări cu statele membre, precum și cu reprezentați ai părților interesate din cadrul Consiliului consultativ regional pentru specii pelagice. Comisia a emis un document neoficial care stabilea principalele elemente referitoare la gestionarea unităților piscicole de hering din vestul Scoției care ar trebui incluse într-un plan multianual. Documentul a fost prezentat Consiliului consultativ regional pentru stocurile pelagice la 20 iunie 2006. |

212 | Rezumatul răspunsurilor și modul în care acestea au fost luate în considerare |

221 | Obținerea și utilizarea expertizei Domeniile științifice/de expertiză relevante ICES și CSTEP au fost invitate să prezinte, acolo unde a fost posibil, o opinie științifică privind gestionarea pe termen lung a unităților piscicole. O astfel de opinie a fost prezentată de ICES în octombrie 2005 și aprobată de CSTEP în luna noiembrie a aceluiași an, referindu-se la gestionarea pe termen lung și la normele aplicabile capturilor de hering din vestul Scoției. Propunerea se bazează pe opinia primită. |

2249 | Rezumatul opiniilor primite și utilizate Conform opiniei privind situația stocului în 2007, acesta pare să fie ușor supraexploatat din perspectiva randamentului durabil maxim. Organismele științifice au recomandat o normă de capturare care stabilește, pentru acest stoc, o metodă de fixare a capturilor totale admisibile (TAC) care să garanteze randamente mari și o exploatare durabilă. Consiliului consultativ regional pentru stocurile pelagice, în calitate de organism reprezentativ al părților interesate, s-a pronunțat oficial în favoarea adoptării planului multianual, sub rezerva anumitor aspecte de ordin tehnic. |

225 |

226 | Mijloace utilizate pentru a pune la dispoziția publicului opiniile formulate de experți Opiniile ICES și CSTEP sunt disponibile publicului pe site-urile internet ale acestora (www.ices.dk și fishnet.jrc.it/web/stecf). |

230 | Evaluarea impactului Dacă ar fi puse în aplicare, măsurile propuse ar conduce la TAC mai stabile pentru acest stoc și ar permite o mai bună planificare de către sectoarele pescuitului în cauză. Punerea în aplicare a planului multianual nu se traduce prin modificări radicale ale ratei mortalității prin pescuit sau ale volumului anual al capturilor în comparație cu nivelurile recente. |

3) ELEMENTELE JURIDICE ALE PROPUNERII |

310 | Temei juridic Planul multianual cuprinde dispoziții privind măsurile care ar trebui adoptate în cazul în care stocul ar scădea sub nivelul de 75 000 tone. Este necesar ca planul multianual să se bazeze mai degrabă direct pe articolul 37 din tratat decât pe articolul 6 din Regulamentul (CE) nr. 2371/2002 al Consiliului. Obiectivele mai ample ale politicii comune în domeniul pescuitului sunt definite la articolul 2 din regulamentul privind politica comună în domeniul pescuitului și constau în special în asigurarea unei exploatări a resurselor acvatice vii care să asigure condiții economice, ecologice și sociale durabile. |

329 | Principiul subsidiarității Propunerea intră în sfera competenței exclusive a Comunității. Prin urmare, principiul subsidiarității nu se aplică. |

Principiul proporționalității Propunerea respectă principiul proporționalității din următorul (următoarele) motiv(e): |

331 | Stocul de hering prezent în vestul Scoției este exploatat de mai multe state membre care dețin drepturi de pescuit istorice. Măsurile luate de aceste state membre separat nu vor fi suficiente pentru a garanta exploatarea stocului de hering conform obiectivelor politicii comune în domeniul pescuitului. Prin urmare, se impune luarea de măsuri la nivel comunitar. Până în prezent, unitățile piscicole de hering din vestul Scoției au fost gestionate printr-un sistem de capturi totale admisibile sprijinit prin măsuri tehnice. Conform opiniei organismelor științifice, susținută de opiniile părților interesate, stabilirea unor capturi totale admisibile în cadrul unui plan multianual ar conduce la o mai bună gestionare. |

4) IMPLICAȚII BUGETARE |

409 | Propunerea nu are implicații asupra bugetului comunitar. |

5) INFORMAȚII SUPLIMENTARE |

531 | Clauză de reexaminare/revizuire/caducitate Propunerea include un articol care prevede atât reexaminarea, cât și revizia. |

532 |

570 | Explicarea detaliată a propunerii Obiectivul propus privind ratele mortalității prin pescuit este fundamentat pe opiniile științifice ale CSTEP și ICES și reflectă situația biologică actuală din zona din vestul Scoției. În propunere este inclusă o clauză de reexaminare, pentru a garanta faptul că obiectivul referitor la ratele mortalității prin pescuit poate fi modificat ținând seama de noile informații și opinii științifice. Planul multianual prevede o reexaminare la intervale de patru ani pentru a verifica rezultatele și oportunitatea metodelor de gestionare. |

E-10198 |

2008/0091 (CNS)

Propunere de

REGULAMENT AL CONSILIULUI

de stabilire a unui plan multianual pentru stocurile de hering prezente în vestul Scoției și pentru unitățile piscicole care exploatează aceste stocuri

CONSILIUL UNIUNII EUROPENE,

având în vedere Tratatul de instituire a Comunității Europene, în special articolul 37,

având în vedere propunerea Comisiei[1],

având în vedere avizul Parlamentului European[2],

întrucât:

(1) Regulamentul (CE) nr. 2371/2002 din 20 decembrie 2002 privind conservarea și exploatarea durabilă a resurselor piscicole în conformitate cu politica comună în domeniul pescuitului[3] prevede că, pentru a atinge obiectivul, Comunitatea trebuie să aplice principiul precauției atunci când adoptă măsuri de protejare și conservare a resurselor de pește, să asigure exploatarea durabilă a acestora și să reducă la minimum impactul activităților de pescuit asupra ecosistemelor marine.

(2) Recenta opinie științifică a Consiliului Internațional pentru Explorarea Apelor Maritime (ICES) și cea a Comitetului științific, tehnic și economic pentru pescuit (CSTEP) arată că stocurile de hering ( Clupea harengus ) din apele din vestul Scoției sunt ușor supraexploatate în raport cu randamentul durabil maxim.

(3) Ar trebui elaborat un plan multianual destinat să asigure o exploatare a acestui stoc bazată pe principiul randamentului durabil maxim, în condiții economice, ecologice și sociale durabile.

(4) Planul ar trebui să urmărească punerea în aplicare progresivă a unei abordări a gestionării unităților piscicole bazate pe ecosistem și să contribuie la activități de pescuit eficiente în cadrul unei industrii piscicole viabile și competitive, asigurând astfel un nivel de trai decent celor care depind de pescuitul heringului din apele din vestul Scoției și ținând seama de interesele consumatorilor.

(5) Conform opiniei științifice a Comitetului științific, tehnic și economic pentru pescuit (CSTEP) și celei a Consiliului Internațional pentru Explorarea Apelor Maritime (ICES), stocul de hering din apele din vestul Scoției va fi durabil și va asigura un randament suficient de ridicat dacă este exploatat pe baza unei rate a mortalității prin pescuit de 0,25 atunci când dimensiunea stocului depășește 75 000 tone și de 0,2 atunci când stocul are mai puțin de 75 000 tone, dar mai mult de 50 000 tone.

(6) Această opinie ar trebui respectată prin dezvoltarea unei metode adecvate de stabilire a capturilor totale admisibile (TAC) pentru stocul de hering din vestul Scoției la un nivel compatibil cu o mortalitate prin pescuit adecvată pe termen lung și ținând seama de dimensiunea stocului.

(7) Pentru a asigura stabilitatea posibilităților de pescuit, se recomandă limitarea variației capturilor totale admisibile de la un an la altul atunci când dimensiunea stocului depășește 75 000 tone.

(8) Pentru a asigura respectarea măsurilor prevăzute de prezentul regulament, sunt necesare măsuri de control suplimentare celor prevăzute de Regulamentul (CE) nr. 1627/94 al Consiliului din 27 iunie 1994 de stabilire a dispozițiilor generale privind permisele de pescuit speciale[4], de Regulamentul (CEE) nr. 2847/93 al Consiliului din 12 octombrie 1993 de instituire a unui sistem de control aplicabil politicii comune în domeniul pescuitului[5] și de Regulamentul (CEE) nr. 2807/83 al Comisiei din 22 septembrie 1983 de definire a procedurilor speciale de înregistrare a informațiilor privitoare la capturile de pește de către statele membre[6].

(9) Este necesar ca planul multianual să fie considerat un plan de gestionare în sensul articolului 6 din Regulamentul (CE) nr. 2371/2002,

ADOPTĂ PREZENTUL REGULAMENT:

CAPITOLUL I OBIECT ȘI DEFINIȚII

Articolul 1

Obiect

Prezentul regulament stabilește un plan multianual pentru unitățile piscicole care exploatează stocul de hering din vestul Scoției ( Clupea harengus ) în apele internaționale și comunitare din zonele ICES Vb și VIb și în partea din zona ICES VIa care se situează la vest de meridianul de 7ºV și la nord de paralela de 55ºN sau la est de meridianul de 7ºV și la nord de paralela de 56ºN, cu excepția Clyde (împreună denumite în continuare „zona din vestul Scoției”).

Articolul 2

Definiții

1. În sensul prezentului regulament, se aplică definițiile prevăzute la articolul 3 din Regulamentul (CE) nr. 2371/2002.

2. De asemenea, se aplică următoarele definiții:

(a) zonele Consiliului Internațional pentru Explorarea Apelor Maritime (ICES) sunt zonele definite de Regulamentul (CEE) nr. 3880/91 din 17 decembrie 1991 privind comunicarea datelor statistice referitoare la capturile nominale ale statelor membre care practică pescuitul în Atlanticul de Nord-Est[7];

(b) „captură totală admisibilă” (TAC) înseamnă cantitatea care poate fi preluată și debarcată din fiecare stoc în fiecare an;

(c) „SMN” reprezintă sistemele de monitorizare a navelor (SMN) prin satelit care funcționează în conformitate cu Regulamentul (CE) nr. 2244/2003 al Comisiei de stabilire a dispozițiilor privind sistemele de monitorizare a navelor prin satelit[8].

CAPITOLUL IIOBIECTIV ȘI ȚINTE

Articolul 3

Obiectiv și ținte

1. Planul multinațional asigură exploatarea stocurilor de hering din zona din vestul Scoției pe baza randamentului durabil maxim.

2. Obiectivul prevăzut la alineatul (1) se îndeplinește prin:

(a) menținerea mortalității prin pescuit la o rată anuală de 0,25 pentru clasele de vârstă adecvate atunci când stocul de reproducere depășește 75 000 tone;

(b) menținerea mortalității prin pescuit la o rată anuală de maximum 0,2 pentru clasele de vârstă adecvate atunci când stocul de reproducere este mai mic de 75 000 tone, dar mai mare de 50 000 tone;

(c) impunerea închiderii zonei de pescuit în cazul în care stocul de reproducere scade sub 50 000 tone.

3. Obiectivul stabilit la alineatul (1) se îndeplinește aplicând o variație maximă a TAC de 15% pe an atunci când stocul de reproducere depășește 75 000 tone.

CAPITOLUL IIICAPTURILE TOTALE ADMISIBILE

Articolul 4

Stabilirea TAC

1. În fiecare an, Consiliul decide cu majoritate calificată, pe baza unei propuneri a Comisiei, cu privire la TAC aferentă anului următor pentru stocul de hering din zona din vestul Scoției.

2. Atunci când Comitetul științific, tehnic și economic pentru pescuit (STECF) consideră că biomasa de reproducere a stocului va depăși 75 000 tone în anul pentru care urmează să fie stabilită TAC, aceasta se fixează la un nivel care, în opinia STECF, va conduce la o rată anuală a mortalității prin pescuit de 0,25. Dacă este cazul, nivelul respectiv se ajustează în conformitate cu articolul 5.

3. Atunci când CSTEP consideră că biomasa de reproducere a stocului va fi mai mică de 75 000 tone, dar mai mare de 50 000 tone în anul pentru care urmează să fie stabilită TAC, aceasta se fixează la un nivel care, în opinia STECF, va conduce la o rată anuală a mortalității prin pescuit de 0,2.

4. Atunci când CSTEP consideră să biomasa de reproducere a stocului va fi mai mică de 50 000 tone în anul pentru care urmează să fie stabilită TAC, aceasta se fixează la 0 tone.

5. Pentru a efectua calculele în conformitate cu alineatele (2) și (3), STECF pornește de la principiul că stocul înregistrează o rată a mortalității prin pescuit de 0,25 în anul anterior anului pentru care urmează să fie stabilită TAC.

Articolul 5

Stabilitatea posibilităților de pescuit

1. În cazul în care aplicarea articolului 4 alineatul (2) prima teză ar determina un nivel al TAC cu peste 15% mai mare decât TAC pentru anul precedent, Consiliul adoptă un nivel al TAC cu 15% mai mare decât TAC aferentă anului respectiv.

2. În cazul în care aplicarea articolului 4 alineatul (2) prima teză ar determina un nivel al TAC cu peste 15% mai mic decât TAC pentru anul precedent, Consiliul adoptă un nivel al TAC cu 15% mai mic decât TAC aferentă anului respectiv.

Articolul 6

Permis de pescuit special

1. Pentru a pescui hering în zona din vestul Scoției, navele dețin un permis de pescuit special, eliberat în conformitate cu articolul 7 din Regulamentul (CE) nr. 1627/94.

2. Navelor de pescuit care nu dețin permisul de pescuit menționat la alineatul (1) le este interzis să pescuiască sau să rețină la bord orice cantitate de hering în timpul unei ieșiri în larg care implică prezența respectivei nave în zona din vestul Scoției.

3. Navelor cărora li s-a eliberat permisul de pescuit special menționat la alineatul (1) nu li se permite să pescuiască în afara zonei din vestul Scoției în timpul aceleiași ieșiri în larg.

4. Alineatul (3) nu se aplică navelor care transmit zilnic rapoartele lor de captură centrului de monitorizare a pescuitului din statul membru de pavilion, prevăzut la articolul 3 alineatul (7) din Regulamentul (CEE) nr. 2847/93, pentru a fi incluse în baza de date electronică a acestuia.

5. Fiecare stat membru întocmește și ține la zi o listă cu navele care dețin permisul special menționat la alineatul (1) și o pune la dispoziția Comisiei și a celorlalte state membre pe site-ul său internet oficial. Navele cărora li se aplică dispozițiile alineatului (4) sunt clar identificate în respectiva listă.

Articolul 7

Controale încrucișate

Pe lângă obligațiile prevăzute la articolul 19 din Regulamentul (CEE) nr. 2847/93, statele membre efectuează controale încrucișate administrative, comparând declarațiile de debarcare, zonele de pescuit și capturile înregistrate în jurnalul de bord, rapoartele de captură prezentate în conformitate cu articolul 6 alineatul (4) și datele SMN. Aceste controale încrucișate se înregistrează și, la cerere, se pun la dispoziția Comisiei.

CAPITOLUL IVMĂSURI ULTERIOARE

Articolul 8

Revizuirea ratelor minime ale mortalității prin pescuit

În cazul în care Comisia, pe baza opiniei CSTEP, consideră că nivelul ratelor minime ale mortalității prin pescuit și cel al biomasei de reproducere a stocului menționate la articolul 3 alineatul (2) nu sunt adecvate pentru îndeplinirea obiectivului stabilit la articolul 3 alineatul (1), Consiliul, pe baza unei propuneri a Comisiei, decide cu majoritate calificată revizuirea acestor cantități.

Articolul 9

Evaluarea și reexaminarea planului

1. Comisia solicită anual CSTEP și Consiliului consultativ regional pentru stocurile pelagice să formuleze o opinie cu privire la îndeplinirea obiectivelor planului multianual. În cazul în care opinia indică faptul că obiectivele nu sunt îndeplinite, Consiliul decide cu majoritate calificată, la propunerea Comisiei, adoptarea unor măsuri suplimentare și/sau a unor măsuri alternative prin care să asigure îndeplinirea obiectivelor.

2. Comisia reexaminează rezultatele și funcționarea planului multianual la intervale de cel puțin patru ani de la data adoptării prezentului regulament. Comisia solicită CSTEP și Consiliului consultativ regional pentru stocurile pelagice să formuleze o opinie cu privire la reexaminare. Dacă este cazul, Consiliul poate decide cu majoritate calificată, la propunerea Comisiei, să aducă adaptări adecvate la planul multianual.

CAPITOLUL VDISPOZI ȚII FINALE

Articolul 10

Fondul European pentru Pescuit

Planul multianual este considerat a fi un plan de gestionare în sensul articolului 6 din Regulamentul (CE) nr. 2371/2002 și în temeiul articolului 21 litera (a) punctul (iv) din Regulamentul (CE) nr. 1198/2006 din 27 iulie 2006 privind Fondul European pentru Pescuit[9].

Articolul 11

Intrare în vigoare

Prezentul regulament intră în vigoare în a treia zi de la data publicării în Jurnalul Oficial al Uniunii Europene .

Prezentul regulament este obligatoriu în toate elementele sale și se aplică direct în toate statele membre.

Adoptat la Bruxelles,

Pentru Consiliu

Președintele

[1] JO C , , p. .

[2] JO C , , p. .

[3] JO L 358, 31.12.2002, p. 59.

[4] JO L 171, 6.7.1994, p. 7.

[5] JO L 261, 20.10.1993, p. 1. Regulament modificat ultima dată prin Regulamentul (CE) nr. 806/2003 (JO L 122, 16.5.2003, p. 1).

[6] JO L 276, 10.10.1983, p. 1.

[7] JO L 365, 31.12.1991, p. 1. Regulament modificat ultima dată prin Regulamentul (CE) nr. 448/2005 al Comisiei.

[8] JO L 333, 20.12.2003, p. 17.

[9] JO L 223, 15.8.2006, p. 1.